
PREKIŲ PIRKIMO–PARDAVIMO SUTARTIS
SPECIALIOSIOS SĄLYGOS

Sutarties šalys:
PIRKĖJAS
	Pavadinimas
	AB „Miesto gijos“

	Buveinės adresas
	Elektrinės g. 2, 03151 Vilnius, Lietuva

	Adresas korespondencijai
	Spaudos g. 6-1, 05132 Vilnius, Lietuva

	Juridinio asmens kodas
	124135580

	PVM mokėtojo kodas
	LT241355811

	Banko sąskaita
	LT537044060001219501

	Atstovas ir atstovavimo pagrindas
	

	Telefonas
	+370 800 19118

	El. pašto adresas
	info@miestogijos.lt



PARDAVĖJAS
	Pavadinimas
	

	Buveinės adresas
	

	Juridinio asmens kodas
	

	PVM mokėtojo kodas
	

	Banko sąskaita
	

	Atstovas ir atstovavimo pagrindas
	

	Telefonas
	

	El. pašto adresas
	




toliau Pirkėjas ir Pardavėjas kartu šioje Prekių pirkimo – pardavimo sutartyje vadinami „Šalimis“, o kiekviena atskirai – „Šalimi“. Pirkėjas ir Pardavėjas sudarė šią sutartį vadovaudamiesi viešojo pirkimo „Nenutrūkstamojo maitinimo šaltiniai (UPS)“ (CVPIS ID____) rezultatais (toliau – Sutartis) ir susitarė dėl toliau išvardintų sąlygų:

1. SUTARTIES DALYKAS
1.1. Sutarties dalykas yra „Nenutrūkstamojo maitinimo šaltinių (UPS)“ (toliau – Prekės) pirkimas–pardavimas. Prekių techniniai reikalavimai nurodyti Specialiųjų sąlygų 1 priede „Techninė specifikacija“.

2. SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS
2.1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Specialiųjų sąlygų 2 priede „Pardavėjo pasiūlymas“ nurodytais įkainiais, bet ne daugiau nei maksimalų kiekį, nurodytą Specialiųjų sąlygų 2 priede „Techninė specifikacija“. Pirkėjas neįsipareigoja išpirkti Prekių maksimalaus kiekio. 
2.2. Sutarties maksimali kaina yra (nurodyti kainą skaičiais ir žodžiais be PVM), neįskaitant pridėtinės vertės mokesčio (toliau – PVM). Sutarčiai taikomas (nurodyti procentą) proc. dydžio PVM. Sutarties maksimali kaina, įskaitant PVM – (nurodyti kainą skaičiais ir žodžiais su PVM).
2.3. Pardavėjui tinkamai įvykdžius Pirkėjo užsakymą, Pirkėjas sumoka Pardavėjui už konkretų Prekių kiekį pagal Sutartyje nustatytus Prekių įkainius per  Bendrųjų sąlygų 5.11 punkte nurodytą terminą.
2.4. Sutarties įkainiams perskaičiavimas netaikomas.
 
3. PREKIŲ KOKYBĖ IR PATIEKIMO TVARKA
3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Pardavėjas privalo ištaisyti Prekių trūkumus / defektus per 3 (tris) darbo dienas nuo Pirkėjo pranešimo gavimo dienos.
3.2. Prekių tiekimo ir sumontavimo tvarka ir terminai nurodyti Sutarties 1 priedo „Techninė specifikacija“ 3, 4, ir 5 skyriuose. Prekės pristatomos ir sumontuojamos Specialiųjų sąlygų 1 priede „Techninė specifikacija“ nurodytais adresais. Konkreti Prekių pristatymo ir sumontavimo vieta nurodoma Pirkėjo užsakymo metu. Pardavėjas informuoja apie numatomą Prekių sumontavimo datą, įspėjęs Specialiųjų sąlygų 3.4 punkte nurodytą Pirkėjo įgaliotą asmenį elektroniniu paštu arba telefonu, ne vėliau kaip prieš 10 kalendorinių dienų. Prekių pristatymo ir sumontavimo data suderinama abiejų šalių, gavus Pirkėjo įgalioto asmens patvirtinimą.
3.3. Šalys susitaria, kad esminėmis Sutarties sąlygomis laikys šiuos Sutarties punktus: 3.2. Jei yra pažeidžiama kuri nors esminė Sutarties sąlyga, Pirkėjas turi teisę pritaikyti Pardavėjui Sutarties 5.1 punkte nurodyto dydžio delspinigius ir vienašališkai nutraukti Sutartį.
3.4. Sumontuotas Prekes priimti ir pasirašyti Prekių sumontavimo aktą turinčio teisę Pirkėjo įgalioto asmens kontaktiniai duomenys: (nurodyti įgaliotų asmenų vardus, pavardes, pareigybes, kontaktinius numerius, elektroninio pašto adresus). Apie Pirkėjo įgalioto asmens pasikeitimą Pirkėjas informuoja Pardavėją Specialiosiose sąlygose nurodytu Pardavėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.
3.5. Sumontavęs Prekes Pirkėjui, Pardavėjas privalo pateikti Sutarties 1 priede „Techninė specifikacija“ 9 skyriuje nurodytus dokumentus.
3.6. Prekių pristatymas,  iškrovimas ir sumontavimas vykdomas Pardavėjo jėgomis ir sąskaita.
3.7 Jei Prekių gamintojas nutraukia Pardavėjo siūlomų Prekių gamybą, Pardavėjas turi teisę, pateikus gamintojo oficialų raštą apie Prekių tiekimo/gamybos nutraukimą, nedidinant galutiniame pasiūlyme ir Sutartyje nurodytų įkainių, pateikti gamintojo naujesnio modelio Prekes, atitinkančias šios techninės specifikacijos (arba geresnių parametrų) reikalavimus.


4. PREKIŲ KOKYBĖS GARANTIJA
4.1. Prekių kokybės garantijos terminas:
4.1.1. nepertraukiamo maitinimo šaltiniams – ne trumpesnis kaip 36 (trisdešimt šeši) mėnesiai nuo kokybiškų Prekių pristatymo ir sumontavimo  dienos.
4.1.2. visai kitai įrangai – ne trumpesnis kaip 24 (dvidešimt keturi) mėnesiai nuo kokybiškų Prekių pristatymo ir sumontavimo  dienos.
4.2. Prekių kokybės garantijos taikymo tvarka nustatyta Bendrosiose sąlygose.

5. ŠALIŲ ATSAKOMYBĖ
5.1. Jeigu Pardavėjas vėluoja patiekti, pakeisti, sumontuoti Prekes ar ištaisyti jų trūkumus, Pirkėjas nuo kitos dienos Pardavėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų, nesumontuotų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.
5.2. Jei Pirkėjas uždelsia atsiskaityti už tinkamai Pardavėjo patiektas ir sumontuotas kokybiškas Prekes per Sutartyje nurodytą terminą, Pardavėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.
5.3. Nustačius, kad Pardavėjas nesilaiko nurodytų aplinkos apsaugos reikalavimų, Pirkėjas fiksuoja pažeidimą raštu ir nustato ne trumpesnį kaip 5 darbo dienų terminą pažeidimui pašalinti. Pardavėjui per nustatytą terminą pažeidimo nepašalinus, Pirkėjas taiko 100,00 (šimto šimtų) Eur dydžio baudą už kiekvieną pažeidimą. Pakartotinis pažeidimas (2 ir daugiau kartų) arba pažeidimo nepašalinimas per nustatytą terminą laikomas esminiu Sutarties pažeidimu bauda už aplinkos apsaugos reikalavimų nesilaikymą.

6. SUTARTIES ĮVYKDYMO UŽTIKRINIMAS
6.1. Sutarties įvykdymas užtikrinamas netesybomis ir nuostolių atlyginimu. 
6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

7. SUTARTIES GALIOJIMO TERMINAS 
7.1. Sutartis laikoma sudaryta ir įsigalioja ją pasirašius įgaliotiems Šalių atstovams.
7.2. Sutartis galioja iki visiško Sutartinių įsipareigojimų įvykdymo.
[bookmark: part_8f4dadbdf27c4882b72f57a56c9631ad][bookmark: part_9fd9687904354f69bb532178a7959ebe]
8. KITOS NUOSTATOS
8.1. Sutarčiai taikomos aplinkos apsaugos vadybos sistemų reikalavimai: NE.
8.2. Aplinkos apsaugos kriterijai nustatyti Specialiųjų sąlygų 1 priede „Techninė specifikacija“ 7 skyriuje. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 papunkčiu.
8.3. Sutarčiai taikomi socialiniai kriterijai: NE. 
8.4 Sutarčiai taikomos Bendrosios sąlygos, su kurių nuostatomis Pardavėjas yra susipažinęs ir jas vykdys. 
8.5. Pardavėjas yra registruotas PVM mokėtoju Lietuvos Respublikoje.
8.6. Ši Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.
8.7. Jei Sutartis nutraukiama dėl Pardavėjo esminio Sutarties pažeidimo ar Pardavėjui nepagrįstai nutraukus Sutarties vykdymą ne Sutartyje nustatyta tvarka, Pardavėjas įsipareigoja sumokėti 10 proc. baudą, skaičiuojamą nuo Sutarties kainos be PVM,  ir atlyginti Pirkėjo tiesioginius nuostolius, susijusius su Sutarties nutraukimu.

PRIDEDAMA:
1 priedas – Techninė specifikacija.
2 priedas – Pardavėjo pasiūlymas.
3 priedas – Bendrosios sąlygos.
4 priedas – Kontaktiniai adresai pranešimams siųsti ir asmenys, atsakingi už Sutarties vykdymą 1 lapas (konfidenciali informacija).

[bookmark: _Toc438559501][bookmark: _Toc438559828]
10. ŠALIŲ ADRESAI IR REKVIZITAI

	Pirkėjo vardu:


	Pardavėjo vardu:


	_______________________
	_________________________

	Pasirašoma el. parašu
	Pasirašoma el. parašu









[bookmark: _Hlk177034460]Sutarties rengėja(-s): vardas, pavardė, pareigos, kontaktai
[bookmark: _Hlk486929429]Už Sutarties vykdymą ir Sąskaitų priėmimą atsakinga(-s): vardas, pavardė, pareigos, kontaktai 
Sutarties savininkas: (nurodyti)
















4 priedas

KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ

1. PRANEŠIMAI (Sutarties BD 19.4 punktas)
Pirkėjo kontaktiniai adresai pranešimams siųsti: adresas - ______________________, elektroninis paštas - ______________________.
Pardavėjo kontaktiniai adresai pranešimams siųsti: adresas - ______________________, elektroninis paštas - ______________________. 

KONTAKTINIAI ASMENYS (Sutarties BD 19.5 punktas)
Pirkėjo atstovų, kurie veikia Pirkėjo vardu savo kompetencijos ribose pagal jiems suteiktus Pirkėjo įgaliojimus ir bus atsakingi už šios Sutarties vykdymą, kontaktai: (pareigos, vardas, pavardė, jų telefonai, el. pašto adresai ir kt. reikalinga informacija).
Pardavėjo atstovų, kurie veikia Pardavėjo vardu ir bus atsakingi už šios Sutarties vykdymą, kontaktai: (pareigos, vardas, pavardė, jų telefonai, el. pašto adresai ir kt. reikalinga informacija).


	Pirkėjo vardu:


	Pardavėjo vardu:



	_______________________
	_________________________

	
	



